**Hvordan romerne ændrede verden (51 min., 2016)**

Britisk dramadokumentar fra 2016 | Sendt: DRKultur 15-02-2016

**Indholdsbeskrivelse:**

Ved hjælp af en utrolig velorganiseret hær af professionelle legionærer og et velsmurt politisk maskineri skabte romerne i antikkens Rom et af verdenshistoriens største imperier.

På sit højdepunkt regerede nogle få hundrede mænd over en femtedel af menneskeheden i et område, der strakte sig fra vores dages Storbritannien til Syrien og fra Gibraltar til floden Eufrat i det nuværende Irak. Imponerende bygningsværker som veje, broer og akvædukter skabte en kompleks infrastruktur, der kan ses den dag i dag.

|  |  |  |  |
| --- | --- | --- | --- |
|  | Start | KAPITLER | NOTER / STIKORD |
| 01 | **00:00:13** | **Intro til dokumentarserien** Hvordan ændrede grækerne, romerne og vikingerne verden. |  |
| 02 | **00:01:13** | **Kort intro til romerriget** Hvor og hvornår opstod og udviklede Romerriget sig |  |
| 03 | **00:03:07** | **Legionærerne** Den romerske hær består af legionærer, som har en lang række opgaver. primært som soldater, men også som bygge- og anlægsarbejdere, vagter, administrative funktioner etc. Men en stor hær kræver også kost og logi. |  |
| 04 | **00:08:27** | **Byer opstår ved forterne** |  |
| 05 | **00:09:03** | **Rom - en metropol** Livet i Rom - for de rige. Det sociale hierarki. Slavehandel. |  |
| 06 | **00:16:02** | **Romerske bade** Villa Romana del Casale. Konstruktionen i et badehus. |  |
| 07 | **00:18:17** | **Akvædukterne** Beskrivelse af det omfattende netværk af vandledninger, som fører frisk vand til Rom, og andre byer. |  |
| 08 | **00:20:37** | **Politikerne** Politikerne er hårdtarbejdende administratorer |  |
| 09 | **00:22:17** | **Ægypten - Roms kornkammer** Behovet for enorme mængder korn i det store Romerrige. |  |
| 10 | **00:25:36** | **Det romerske vejnet** Et omfattende logistisk arbejde med at anlægge en finmasket infrastruktur af brolagte veje. |  |
| 11 | **00:27:22** | **Underholdning** Den politiske vigtighed af underholdningen i arenaerne. |  |
| 12 | **00:29:42** | **Borgernes rettigheder** Om rettigheder, retssystemet, advokater, og hvordan retssager føres. Cicero og retorikken. |  |
| 13 | **00:35:17** | **Kvinderne i Rom** Kvinderne i Rom har ingen politisk magt, men dog borgerrettigheder. Kvinders mulighed for at styre egen økonomi er begrænsede. |  |
| 14 | **00:37:33** | **Romersk retssystem som "eksportvare"** Romersk lov og principperne ligger til grund for mange lovsystemer, som vi kender i dag. |  |
| 15 | **00:39:07** | **Romerrigets modstandere** Især kampen mod germanerne får synlige følger. En "ny" grænse mellem Romerriget og de germanske områder bliver fastlagt. |  |
| 16 | **00:44:59** | **Livet i de romerske provinser** Ofte et forholdsvis uproblematisk samkvem, pga. den civilisation Romerriget bringer med sig. |  |
| 17 | **00:47:35** | **Romerrigets kollaps og arven fra Romerriget** Interne stridigheder om den centrale magt kombineret med de store folkevandringer, hvor hunner, vandaler og goter trænger ind i Romerriget, er medvirkende til, at Romerriget kollapser i det 5. årh. Endvidere en kort perspektivering til nutiden om arven fra Romerriget. |  |